Inpectorii de la Protecția Consumatorilor au oprit în această dimineață controalele, nemulțumiți de faptul că proiectul Legii salarizării unice îi menține într-o grilă de salarizare care le oferă venituri mici.

Reprezentanta angajaților din București ai Autorității Naționale pentru Protecția Consumatorilor, Iulia Sima, spune că ieri, la Comisia de Muncă de la Parlament, nu a reușit să o convingă pe Olguța Vasilescu, ministrul Muncii, să-i încadreze pe inspectorii de la ANPC în aceeași grilă de salarizare în care se află angajații de la Autoritatea Naţională Sanitară Veterinară.

Discuțiile se reiau chiar la această oră.

”După refuzul categoric al doamnei Olguţa Vasilescu, ministrul muncii, de a soluţiona problemele salariale ale acestei categorii profesionale cu o activitate atât de complexă şi importantă pt societatea românească, comisarii protecţiei consumatorilor au intrat în proteste exprimate prin încetarea activităţii şi pichetarea instituţiilor în care lucrează”, se arată într-un comunicat.

Iulia Sima declară pentru Europa FM că inspectorii vor declanșa greva dacă solicitarea lor nu va fi respectată.

EMBED CODE Copiază codul de mai jos pentru a adăuga acest clip audio pe site-ul tău.

Lidera de sindicat de la Protecția Consumatorilor spune că deși între angajații pe care îi reprezintă și cei de la ANSVSA nu există diferențe de competențe și volum de muncă, între salariile din cele două instituții există diferențe care ajung la aproape 4 mii de lei, în defavoarea inspectorilor de la ANPC.

EMBED CODE Copiază codul de mai jos pentru a adăuga acest clip audio pe site-ul tău.

Astăzi mai protestează grefierii, angajaţii din administraţia publică, din agenţiile de mediu şi cei ai Romatsa.